Markus Sovala

Markus Sovala (s. 1960) on suomalainen virkamies. Hän on toiminut Tilastokeskuksen pääjohtajana vuodesta 2021 lähtien. 

 Ura 
Sovala on valmistunut valtiotieteiden tohtoriksi Helsingin yliopistosta. Hänen kansantaloustieteen väitöskirjansa käsitteli palkanmuodostusta.Sovala, M. 1999. Näkökulmia palkanmuodostukseen. Kansantaloudellinen aikakauskirja 95(1), 176-179. 

Sovala on työskennellyt muun muassa neuvonantajana Maailmanpankissa, valtiovarainministeriön budjettiosaston apulaisbudjettipäällikkönä ja kansantalousosaston talouspolitiikan yksikön päällikkönä sekä Vanhasen hallituksen yrittäjyyden politiikkaohjelman ohjelmajohtajana.Markus Sovala apulaisbudjettipäälliköksi. Taloussanomat, 5.10.2006. Viitattu 12.10.2015  Vuosina 2013-2016 Sovala työskenteli valtiovarainministeriön kansantalousosaston osastopäällikkönä, 2016-2019 Uudenmaan liiton muutosjohtajana ja 2019-2021 valtiovarainministeriön talouspolitiikan koordinaattorina.Markus Sovala VM:n kansantalousosaston johtoon. Valtiovarainministeriön tiedote, 7.11.2013. Viitattu 12.10.2015 

Yleisen valtio-opin dosentti Eero Murron virkanimityskirjan mukaan sosialidemokraatteja edustava Sovala oli vuoteen 2014 mennessä saanut neljä poliittista virkanimitystä, mikä oli tarkasteluajanjaksona eniten. Vuoteen 2021 mennessä Sovala oli nimitetty vielä kolmeen muuhun huippuvirkaan, tuoreimpana Tilastokeskuksen pääjohtajuus.

 Lähteet 

Luokka:Suomalaiset virkamiehet
Luokka:Suomalaiset taloustieteilijät
Luokka:Suomen valtiovarainministeriön osastopäälliköt
Luokka:Erityisavustajat
Luokka:Suomen Sosialidemokraattisen Puolueen jäsenet
Luokka:Vuonna 1960 syntyneet
Luokka:Elävät henkilöt